Svindal-seier i comebacket: – Ekstremt digg
ARTIKKELEN ER OVER TRE ÅR GAMMEL – Ekstremt digg å se grønt lys i mål etter å ha kjempet veldig hardt for det, skriver hovedpersonen til VG etter målgang. 32-åringen hadde ikke kjørt en eneste fartskonkurranse siden VM i Beaver Creek i starten av februar, men han har vist superform på trening de siste dagene. Onsdag var han raskest av alle, og i går og torsdag ble kan hun slått av landsmannen Kjetil Jansrud. – Jeg ga sinnssykt gass på grunn av at Peter Fill hadde kjørt fort. Gleder meg til i morgen, og jeg skal kjempe hardt for å vinne denne også. Bra start på sesongen, fortsetter vinneren.I kveld norsk tid satte han utfor som nummer 20, og selv om han åpnet bra, var han bak ledende Peter Fill ved alle mellomtider. Kun én gang var det grønne tall: I mål. – Han viser hvilken ekstrem idrettsutøver han er, oppsummerer tidligere landslagssjef Marius Arnesen overfor VG. Arnesen kommenterte utforrennet på NRK, og han la ikke skjul på at han satt med gåsehud da Svindal kjørte inn til seier. – Han går inn og tar posisjonen som eneren. Det er superimponerende, mener Arnesen.– Han er tilbake! Han er tilbake, ropte NRK-kommentator Andreas Toft på direktesendingen. – For en idrettsmann, fortsatte han. På Twitter bød blant andre Kjetil Jansrud og Emil Hegle Svendsen på gratulasjoner til den norske fartskongen nesten umiddelbart etter at Svindal var i mål. VG DIREKTE: Slik var utforrennetSvindal tok ledelsen ett fattig hundredel foran italienske Fill – som hadde overrasket stort fra startnummer fire. – Det er bare å ta av seg hatten. Det er ekstremsport det han driver med, kommenterte tidligere landslagssjef Marius Arnesen. Nordmannen var ute hele forrige verdenscupsesong på grunn av skaden han pådro seg under lek med ball i fjor høst . Han rakk akkurat å få med seg VM i Beaver Creek , før han valgte å stå over resten av konkurransene og konsentrere seg om å være klar til denne vinteren. I dag gikk han helt til topps i favorittbakken – 699 dager siden han tok sin forrige seier i et verdenscuprenn. – Det betyr mye for ham. Han har nok tenkt «Er farten der?» ettersom det er så lenge siden han har konkurrert, men han er en rutinert mann, sier landslagssjef Christian Mitter til VG etter rennet. – Han er litt bedre enn resten av verden, og det betyr alt, fortsetter Mitter. 1/100 ahead of this guy!Jansrud var også blant storfavorittene i forkant av kveldens utfor. 30-åringen har vist at han trives utmerket i Lake Louise. I fjor vant han begge fartsdisiplinene i den kanadiske bakken, og denne uken har Vinstra-gutten imponert stort på trening. – Det hadde vært sjukt digg å reise herfra med to nordmenn på pallen. Det er det gode muligheter for, sa Lund Svindal til NRK før rennet. Men sånn ble det ikke. Jansrud fant aldri helt rytmen i konkurransen brukte 77 hundredel mer enn Svindal til mål. Det holdt til slutt til niendeplass. Alexander Aamodt Kilde imponerte og kjørte inn til 15.-plass fra startnummer 58. PS: I morgen klokken 19:00 er det super-G i Lake Louise.
Aksel Lund Svindal (32) klinte til og vant sesongens første verdenscuprenn i utfor.